Vysvetlenie č. 5

Otázka č. 1.   
Verejný obstarávateľ v súťažných podkladoch v bode 2.1 definuje predmet zákazky nasledovnými troma samostatnými vetami definície predmetu zákazky:  
- Predmetom zákazky je dodávka technológie pre decentralizovanú výrobu zeleného vodíka elektrolýzou vrátane činností spojených s umiestnením a montážou tovaru. Ide najmä o výrobné technológie podľa výzvy s kódom: OPKZP-PO4-SC411-2022-74. Technologické zariadenia pozostávajú z výrobných zariadení, medziskladových zariadení a nevyhnutnej infraštruktúry bezemisnej energie;  
- Predmetom zákazky je dodávka technického riešenia a zariadení, kde uchádzač poskytne technické riešenie vrátane 5 ročnej záruky na dielo. Súčasťou predmetu zákazky je napojenie všetkých technologických prvkov na inžinierske siete a realizácia potrebných podporných súčastí a systémov;  
- Predmetom tejto zákazky je aj inštalácia a montáž zariadení na výrobu vodíka PEM elektrolytickým procesom na obstarávateľom určené miesto v areáli Green Park Martin (areál bývalých ZŤS).  
  
Verejný obstarávateľ v súťažných podkladoch v Prílohe č. 12 Podmienky účasti pri technickej a odbornej spôsobilosti v bode 1. uvádza: „Obstarávateľ požaduje, aby uchádzač predložil Zoznam dodaných tovarov a súvisiacich služieb rovnakého alebo obdobného charakteru ako je predmet tejto zákazky a to za predchádzajúcich päť rokov od vyhlásenia verejného obstarávania v celkovej hodnote min. 400 000,00 eur bez DPH“.  
Ďalej uvádza: „Za rovnaký alebo obdobný charakter dodaných tovarov a súvisiacich služieb ako je predmet tejto sa považuje dodanie zariadenia na výrobu vodíka elektrolýzou vrátane kompletnej infraštruktúry alebo zariadenia pre skladové hospodárstvo vrátane plnenia technických plynov realizované v krajinách EU. Obstarávateľ pripúšťa referenciu aj z krajín EFTA (Európske združenie voľného obchodu) a EEA (European Economic Area ). Ostatné krajiny (ako Turecko) neakceptujeme, nakoľko dohody EFTA a EEA výrazne zabezpečujú porovnateľné podmienky ako na spoločnom EU trhu“.  
Zároveň verejný obstarávateľ v súťažných podkladoch v Prílohe č. 12 Podmienky účasti pri technickej a odbornej spôsobilosti v bode 2. uvádza: „Uchádzač preukáže že disponuje certifikovaným systémom manažérstva uchádzača podľa štandardov ISO 9001:2015 alebo zavedený vlastný systém riadenia kvality podľa STN EN ISO 10005:2020 v oblasti predmetu zákazky“.  
V rámci zverejneného vysvetľovania č. 2 z dňa 26.01.2023, kde verejný obstarávateľ odpovedal na otázku v akej oblasti systému manažérstva kvality podľa štandardov ISO 9001:2015 má uchádzač preukázať technickú a odbornú spôsobilosť, uviedol: „Predmetom zákazky je dodávka technológie pre decentralizovanú výrobu zeleného vodíka elektrolýzou vrátane činností spojených s umiestnením a montážou tovaru. Technologické zariadenia pozostávajú z výrobných zariadení, medziskladových zariadení a nevyhnutnej infraštruktúry bezemisnej energie“.  
  
Žiadame verejného obstarávateľa o objasnenie, resp. o vylúčenie pochybností, aby uchádzač vedel správne vypracovať dokumenty preukazujúce splnenie podmienok účasti, čo všetko verejný obstarávateľ považuje za predmet zákazky a čo považuje za rovnaký alebo obdobný charakter dodaných tovarov a súvisiacich služieb ako je predmet zákazky?

Odpoveď č. 1

Obstarávateľ pre objasnenie a vylúčenie pochybností definuje predmet zákazky nasledovne:

Predmetom zákazky je dodávka technológie pre decentralizovanú výrobu zeleného vodíka elektrolýzou vrátane činností spojených s umiestnením a montážou tovaru. Ide najmä o výrobné technológie podľa výzvy s kódom OPKZP-PO4-SC411-2022-74. Technologické zariadenia pozostávajú z výrobných zariadení, medziskladových zariadení a nevyhnutnej infraštruktúry bezemisnej energie.

Predmetom zákazky je dodávky technického riešenia a zariadení, kde uchádzač poskytne technické riešenie vrátane 5 ročnej záruky na dielo. Súčasťou predmetu zákazky je napojenie všetkých technologických prvkov na inžinierske siete a realizácia potrebných podporných súčastí a systémov. Predmetom tejto zákazky je aj inštalácia a montáž zariadení na výrobu vodíka PEM elektrolytickým procesom na obstarávateľom určené miesto v areáli Green Park Martin (areál bývalých ZŤS Martin)

Obstarávateľ ďalej uvádza, že za rovnaký alebo obdobný charakter dodaných tovarov a súvisiacich služieb ako je predmet tejto sa považuje dodanie zariadenia na výrobu vodíka elektrolýzou vrátane kompletnej infraštruktúry alebo zariadenia pre skladové hospodárstvo vrátane plnenia technických plynov realizované v krajinách EU. Obstarávateľ pripúšťa referenciu aj z krajín EFTA (Európske združenie voľného obchodu) a EEA (European Economic Area). Ostatné krajiny (ako Turecko) neakceptujeme, nakoľko dohody EFTA a EEA výrazne zabezpečujú porovnateľné podmienky ako na spoločnom EU trhu.

Otázka č. 2  
Chceme se zeptat na předpokládaný/plánovaný termín podpisu ZoD.  
Odůvodnění: v soutěžních podkladech se uvádí, že smlouva bude uzavřena „v lehote viazanosti ponúk“, což je ale až do 30.6.2023. Předložený harmonogram se odvíjí ode dne podpisu, ale obsahuje 2 fixní milníky (28.12.23 a 30.4.24). V případě pozdějšího podpisu ZoD se tak dodavatel ocitá v nekomfortní situaci, kdy se vzhledem k reálným dodacím lhůtám technologií vystavuje nebezpečí smluvní pokuty ze strany objednatele (ZoD 8.3), aniž by došlo z jeho strany k pochybení.

Odpoveď č. 2

Uzatvorenie zmluvy ako výsledku verejného obstarávania je závislé od:

- kvality a kompletnosti ponúk predložených uchádzačmi,

- možného uplatnenia revíznych postupov,

- vydania kladného stanoviska s procesom verejného obstarávania poskytovateľom NFP.

Využitie inštitútu vysvetľovania ponúk môže trvať cca 2 – 4 týždne, revízne postupy min. 30 dní a kontrola poskytovateľa NFP cca 30 dní. K uvedenému je nutné pripočítať dobu potrebnú na hodnotenie splnenia podmienok účasti ako aj požiadaviek na predmet zákazky v predložených ponukách. Uvedené doby sú iba orientačné.

Podrobnosti o výkone kontroly sú dostupné v dokumente

CENTRÁLNY KOORDINAČNÝ ORGÁN

MINISTERSTVO INVESTÍCIÍ, REGIONÁLNEHO ROZVOJA A INFORMATIZÁCIE SLOVENSKEJ REPUBLIKY

Jednotná príručka pre žiadateľov/prijímateľov k procesu a kontrole verejného obstarávania/obstarávania

Programové obdobie 2014 - 2020

Platnosť verzie 2 od: 31.03.2022

Účinnosť verzie 2 od: 31.03.2022